Rhwydwaith Haqqani

Mudiad gwrthryfelgar a leolir yn nwyrain Affganistan a gogledd-orllewin Pacistan yw rhwydwaith Haqqani a fu'n ymladd yn Rhyfeloedd Affganistan ers tua 1980. Ar hyn o bryd, mae'n brwydro yn erbyn lluoedd NATO a llywodraeth Affganistan.

Sefydlwyd y grŵp gan Jalaluddin Haqqani, a frwydrodd yn erbyn y comiwnyddion a'r Sofietiaid yn y 1980au. Cafodd ei addysgu yn ysgolion Islamaidd eithafol yn Affganistan a Phacistan. Yn ystod y rhyfel, magodd cysylltiadau agos rhwng Haqqani a'r ISI a'r CIA a hefyd arianwyr tramor megis Osama bin Laden. Am gyfnod roedd Haqqani wedi cynghreirio â'r mujahideen, a fe wasanaethodd yn weinidog cyfiawnder yn y cabinet dros dro. Ym 1995, fe ddatganodd ei fod yn deyrngar i'r Taliban. Ymunodd milwyr y rhwydwaith â'r Taliban wrth gipio Kabul ym 1996. Penodwyd Haqqani yn weinidog dros faterion llwythol, a daliai'r swydd honno nes goresgyniad Affganistan yn 2001 a chwymp llywodraeth y Taliban. Ers 2001, mae'r rhwydwaith wedi cynorthwyo gwrthryfel y Taleban. Ildiodd Jalaluddin yr awenau i'w fab Sirajuddin. Rhoddai bai ar rwydwaith Haqqani am sawl ymosodiad terfysgol, bradlofruddiaeth, a chyrchoedd ar y brifddinas.

Cyhuddir elfennau o awdurdodau Pacistan, yn enwedig yr ISI, o gefnogi'r rhwydwaith. The Haqqani Network, Institute for the Study of War. Adalwyd ar 4 Mehefin 2017. Haqqanis: Growth of a militant network, BBC (14 Medi 2011). Adalwyd 4 Mehefin 2017.

 Cyfeiriadau 

 Darllen pellach 


 Dolenni allanol 
Haqqani Network, GlobalSecurity.org
Haqqani Network, Institute for the Study of War
Sirajuddin Haqqani, Rewards for Justice Program
Haqqanis: Growth of a militant network, BBC News, 14 Medi 2011
Q&A: Who are the Haqqanis?, Reuters
Haqqani Network Financing: The Evolution of an Industry  - The Combating Terrorism Center at West Point, Gorffennaf 2012
The Haqqani History: Bin Ladin's Advocate inside the Taliban - National Security Archive Electronic Briefing Book, 11 Medi 2012

Categori:Mudiadau Islamaidd
Categori:Mudiadau terfysgol
Categori:Rhyfel Affganistan (2001–21)
Categori:Terfysgaeth ym Mhacistan